el el el el el el el el el el el el el el el el el el el el el el el el ru el el ru el el el ru el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el
Ο Νίκος Σπυρόπουλος (7 Νοεμβρίου 1957 – 19 Ιουνίου 2020) ήταν Έλληνας μουσικός της ροκ σκηνής, ιδρυτικό μέλος του συγκροτήματος "Σπυριδούλα".[1]
Γεννήθηκε στην Αθήνα το 1957. Το οικογενειακό περιβάλλον στο οποίο μεγάλωσε τον μύησε στη μουσική, μιας και οι δύο γονείς του έπαιζαν όργανα. Ήδη, σε ηλικία τεσσάρων ετών είχε αρχίσει μαθήματα πιάνου. Αργότερα, ο κατά τρία χρόνια μεγαλύτερος αδελφός του, ο Βασίλης, τον έβαλε με κυριολεκτικά βίαιες μεθόδους να μάθει κιθάρα για να του κρατάει ακόρντα και να μαθαίνει εκείνος τα σόλο.[2] Τα δυο αδέλφια ήθελαν και προσπαθούσαν να φτιάξουν συγκρότημα από την εφηβεία. Ο Νίκος Σπυρόπουλος ασχολήθηκε με το πιάνο, την κιθάρα και το τραγούδι, ενώ μιλούσε Αγγλικά και Γαλλικά.[3]
Απεβίωσε στην Αθήνα το 2020, από καλπάζοντα καρκίνο του πνεύμονα, σε ηλικία 63 ετών.[4]
Το 1977, μαζί με τον αδελφό του και τον Αντρέα Μουζακίτη σχημάτισαν το συγκρότημα "Σπυριδούλα" και στις 6 Νοεμβρίου του ίδιου έτους έδωσαν την πρώτη τους συναυλία στον κινηματογράφο (σήμερα θέατρο) "Κνωσός".
Το 1979, με τη συνεργασία του Παύλου Σιδηρόπουλου ηχογράφησαν το άλμπουμ "Φλου", έναν δίσκο που θεωρείται από τους σημαντικότερους στην ιστορία του ελληνόφωνου ροκ.[5]
Το 1982, μετά την αποχώρηση του Σιδηρόπουλου οι "Σπυριδούλα" κυκλοφόρησαν το 2ο άλμπουμ τους "Νάυλον Ντέφια και Ψόφια Κέφια", όπου το ομώνυμο τραγούδι έγινε ένα από τα πιο γνωστά τραγούδια της ελληνικής σκηνής.[6]
Το 1994, ηχογράφησαν το άλμπουμ "Ταξίδι στο Κέντρο της Πόλης"
Το 1996, κυκλοφόρησε το άλμπουμ τους "Σε τροχιά με Απόκλιση"
Το 2006, ηχογράφησαν "Το Βλέμμα των Ανθρώπων"
Οι Νίκος και Βασίλης Σπυρόπουλος παρέμειναν η βασική κινητήρια δύναμη πίσω από το σχήμα (Σπυριδούλα), παρά τις πολλές αλλαγές στη σύνθεση, και από τους πρώτους που στήριξαν το μουσικό φεστιβάλ της "Ζήρειας" [7] στην ορεινή Κορινθία, που πραγματοποιείται κάθε χρόνο στη μνήμη του αδικοχαμένου μπασίστα Νίκου Δόικα, ο οποίος υπήρξε και μέλος τους.[8]
Το 2017, με αφορμή τα 40 χρόνια ενεργής παρουσίας στην ελληνική ροκ σκηνή, έκαναν ένα μεγάλο, επετειακό live παρέα με τους Δημήτρη Πουλικάκο, Γιάννη Αγγελάκα κ.ά.[9]
↑ In.Gr | Πολιτισμός | Τέχνη (19 Ιουνίου 2020). «Πέθανε ο Νίκος Σπυρόπουλος, ιδρυτής των θρυλικών "Σπυριδούλα"». in.gr.
↑ Παπαϊωάννου, Γιάννης (16 Νοεμβρίου 2017). «Ο Νίκος Σπυρόπουλος από τους "Σπυριδούλα" στο Documento». Documento.
↑ Νίκος Σπυρόπουλος (10 Οκτωβρίου 2010). «Nikos Spyropoulos». facebook.com.
↑ Η Αυγή | Πολιτισμός (19 Ιουνίου 2020). «Πέθανε ο Νίκος Σπυρόπουλος του συγκροτήματος Σπυριδούλα». avgi.gr.
↑ Καθημερινή (20 Ιουνίου 2020). «Πέθανε ο Νίκος Σπυρόπουλος, ιδρυτικό μέλος του συγκροτήματος «Σπυριδούλα»». kathimerini.gr.
↑ Η Εφημερίδα των Συντακτών (20 Ιουνίου 2020). «Ούτε δυο λέξεις». efsyn.gr.
↑ Parakato (28 Αυγούστου 2013). «Ελληνικό Γούντστοκ στην ορεινή Κορινθία». Parakato.gr.
↑ Η Εφημερίδα των Συντακτών (20 Ιουνίου 2020). «Νίκος Σπυρόπουλος: Ένας αυθεντικός Έλληνας ροκάς». efsyn.gr.